ประชาชนทยอยเดินทางกลับจากภูมิลำเนา มุ่งหน้าเข้าสู่กรุงเทพมหานคร โดยรถไฟอย่างต่อเนื่อง
ประชาชนทยอยเดินทางกลับจากภูมิลำเนา มุ่งหน้าเข้าสู่กรุงเทพมหานคร โดยรถไฟอย่างต่อเนื่องบรรยากาศ ที่สถานีรถไฟกรุงเทพ ( หัวลำโพง ) ในวันนี้ ประชาชนทยอยเดินทางกลับเข้ากรุงเทพมหานครอย่างต่อเนื่อง ซึ่งสถานการณ์โดยรวมเป็นไปด้วยความเรียบร้อย มีเจ้าหน้าที่คอยให้การดูแลอำนวยความสะดวกและรักษาความปลอดภัยประจำจุดต่างๆ อย่างเข้มงวด อีกทั้งยังมีจิตอาสาจำนวนหนึ่งคอยให้ความช่วยเหลือเจ้าหน้าที่และประชาชนอีกด้วย สำหรับการจราจรโดยรอบยังคงสัญจรไป-มา ได้อย่างคล่องตัว มีรถประจำทางและรถแท็กซี่คอยรับ-ส่ง ผู้โดยสารหลายคันนางสาวรจรินทร์ ผู้มีสัตย์ อายุ 25 ปี เดินทางมาจากจังหวัดพระนครศรีอยุธยา เปิดเผยว่า เดินทางกลับบ้านเพื่อไปเที่ยวงานในช่วงเทศกาลสงกรานต์ และเดินทางกลับมาในวันนี้ เพราะคิดว่าการจราจรยังไม่ติดขัดด้านนางสาวชฎามณี ดอกกะฐิน อายุ 28 ปี เดินทางมาจากจังหวัดปราจีนบุรี เปิดเผยว่า เดินทางกลับบ้านต่างจังหวัดในช่วงเทศกาลสงกรานต์ เพื่อไปหาครอบครัวและได้เดินทางกลับในวันนี้ ซึ่งเหตุผลที่เลือกใช้การเดินทางแบบรถไฟ เนื่องจากได้รับความสะดวกและรวดเร็วตลอดระยะเวลาของการเดินทาง สำหรับวันนี้ 16 เมษายน 2562 การรถไฟแห่งประเทศไทย คาดการณ์ว่า จะมีประชาชนที่เดินทางกลับจากภูมิลำเนาเพื่อเดินทางเข้ากรุงเทพมหานคร ประมาณ 112,000 คน อย่างไรก็ตาม การรถไฟฯ ได้เพิ่มขบวนรถพิเศษอีก 15 ขบวน และพ่วงตู้โดยสารเพิ่มในขบวนรถปกติจนเต็มหน่วยลากจูงทั้ง 242 ขบวน รองรับการเดินทางได้ถึงวันละ 100,000 - 120,000 คน ในช่วงระหว่างวันที่ 11-17 เมษายนนี้ไว้แล้ว